ศาสนาในประเทศศรีลังกา

ประเทศศรีลังกาเป็นประเทศพุทธอย่างเป็นทางการ ในขณะที่ชาวศรีลังกานับถือศาสนาหลายศาสนา จากสำมะโน ค.ศ. 2012 ชาวศรีลังการ้อยละ 70.2 นับถือศาสนาพุทธ ร้อยละ 12.6 เป็นชาวฮินดู ร้อยละ 9.7 เป็นมุสลิม (โดยหลักเป็นนิกายซุนนี) ร้อยละ 7.4 เป็นชาวคริสต์ (ส่วนใหญ่เป็นนิกายคาทอลิก) ศาสนาพุทธได้รับการประกาศเป็นศาสนาประจำชาติของประเทศศรีลังกา และได้รับสิทธิพิเศษตามรัฐธรรมนูญศรีลังกา เช่น รัฐบาลมีความผูกพันที่จะปกป้องและส่งเสริมพระธรรมแห่งพระพุทธศาสนาทั่วประเทศ อย่างไรก็ตาม รัฐธรรมนูญยังให้เสรีภาพในการนับถือศาสนาและสิทธิความเท่าเทียมกันระหว่างพลเมืองของตนด้วย ใน ค.ศ. 2008 ศรีลังกาเป็นประเทศที่นับถือศาสนามากเป็นอันดับ 3 ของโลกตามแกลลัพโพล โดยชาวศรีลังการ้อยละ 99 กล่าวว่าศาสนาเป็นส่วนสำคัญในชีวิตประจำวัน

จำนวนกลุ่มศาสนา
สำมะโน ค.ศ. 2001 คอรบคลุมเพียง 18 อำเภอเท่านั้น จำนวนร้อยละในอำเภอที่ปรากฏในตารางมาจากสำมะโน ค.ศ. 2001 ยกเว้นตัวเลขในตัวเอียงที่มาจากสำมะโน ค.ศ. 1981 การเคลื่อนไหวของประชากรเกิดขึ้นหลัง ค.ศ. 1981 และไม่มีสถิติที่แม่นยำสำหรับพื้นที่ที่ไม่ครอบคลุมในการสำรวจสำมะโนประชากร ค.ศ. 2001 จนกระทั่งมีการสำรวจสำมะโนประชากร ค.ศ. 2011Department of Census and Statistics, Percentage distribution of population by religion and district, Census 1981, 2001 

ศาสนาตามจังหวัด

+ศาสนาตามจังหวัดในประเทศศรีลังกา จังหวัด พุทธฮินดูอิสลามคริสต์อื่น ๆรวม #  % #  % #  % #  % #  % #  %กลาง1,672,625  540,339  263,874  94,402  317  2,571,557  ตะวันออก354,772  539,570  575,936  80,801  302  1,551,381  กลางเหนือ1,139,595  10,117  101,958  14,875  188  1,266,663  เหนือ30,387  789,362  34,040  204,005  968  1,058,762  ตะวันตกเฉียงเหนือ1,761,337  43,532  268,709  305,951  1,332  2,380,861  สพรคมุวะ1,653,381  156,312  85,610  33,219  133  1,928,655  ใต้2,345,314  33,227  80,085  18,201  458  2,477,285  อูวะ1,018,561  169,605  57,001  21,095  201  1,266,463  ตะวันตก4,088,797  274,336  709,992  752,993  4,592  5,830,710  

 ศาสนาพุทธ 

ศานาพุทธนิกายเถรวาทเป็นศาสนาประจำชาติของประเทศศรีลังกา มีประชากรราวร้อยละ 70.2 เป็นพุทธศาสนิกชน พระมหินดาบุตรแห่งพระเจ้าอโศกมหาราชแห่งอินเดียเป็นผู้เผยแพร่ศาสนาพุทธเข้ามาในดินแดนศรีลังกาเมื่อ 246 ปีก่อนสากลศักราช ทำให้พระเจ้าเทวานัมปิยติสสะแห่งศรีลังกาหันมาถึอพุทธ อรหันต์สังฆมิตรา พระธิดาของพระเจ้าอโศกนำต้นกล้าของต้นโพธิ์จากพุทธคยามาปลูกในศรีลังกา และยังได้ก่อตั้งสำนักภิกษุณีขึ้นในประเทศด้วย ต้นโพธิ์เป็นที่รู้จักกันในนามว่า ต้นพระชัยศรีมหาโพธิ์  ถูกปลูกในสวนมหาเมฆวันในอนุราธปุระโดยพระเจ้าเทวานัมปิยติสสะ

 อ้างอิง